CELEX: 62016TN0712
Language: hr
Date: 2016-10-05 00:00:00
Title: Predmet T-712/16: Tužba podnesena 5. listopada 2016. – Deutsche Lufthansa protiv Komisije

12.12.2016   
            
            
               HR
            
            
               Službeni list Europske unije
            
            
               C 462/28
            
         Tužba podnesena 5. listopada 2016. – Deutsche Lufthansa protiv Komisije
   (Predmet T-712/16)
   (2016/C 462/36)
   Jezik postupka: engleski
   
      Stranke
   
   
      Tužitelj: Deutsche Lufthansa AG (Köln, Njemačka) (zastupnik: S. Völcker, lawyer)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               u cijelosti ili djelomično poništi Komisijinu Odluku C(2016) 4964 final od 25. srpnja 2016. u predmetu br. M.3770 – Lufthansa/Swiss – Komisijina odluka o Lufthansinom zahtjevu za djelomično oslobođenje od obveza koje se odnose na rute Zürich-Stockholm i Zürich-Varšava;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog temelji se na tome da odluku treba poništiti jer je zahvaćena očitom pogreškom u ocjeni, te zbog toga krši načela proporcionalnosti i zaštite legitimnih očekivanja odbijanjem preispitivanja i/ili oslobođenja od određenih obveza određenih Komisijinom Odlukom od 4. srpnja 2005. u predmetu br. COMP/M.3770 – Lufthansa/Swiss.
               
            
         
               2.
            
            
               Drugi tužbeni razlog temelji se na tome da odluku treba poništiti jer je Komisija povrijedila načelo dobre uprave propustivši pažljivo i nepristrano ocijeniti sve elemente predmeta.
            
         
               3.
            
            
               Treći tužbeni razlog temelji se na tome da odluku treba poništiti jer je Komisija zlouporabila svoje ovlasti zaobilaženjem upravnog postupka iz Uredbe 1/2003.